Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Uute nakkusjuhtumite arvu kasv näitab Iisraelis aeglustumistrendi.
Pika ja pimeda tunneli lõpus paistab valgus.
Iisraeli president: Iisraellased palvetavad ühiselt
ja paluvad Jumalal meenutada oma lepingut
esiisade Aabrahami, Iisaki ja Jaakobiga.
PO Terviseministeerium:
täna hommikul polnud palestiinlaste hallataval territooriumil
ühtki uut koroonaviirusjuhtumit.
Uute nakkusjuhtumite arvu kasv näib Iisraelis aeglustumistrendi.
Pika ja pimeda tunneli lõpus paistab valgus.
Täna hommikul kell 10
teatas Iisraeli Terviseministeerium 414 uuest nakkusjuhtumist,
mis tõstis koroonaviirusse haigestunute arvu Iisraelis 9755-le.
Eile kell 8 oli neid veel 9404.
Tänaseks jõudis paraneda veel 63 iisraellast,
kuid kahjuks lisandus viiruse tõttu surnute hulgale
kaheksa uut inimest. See tõstis koguarvu Iisraelis 79-le,
mis tähendab 11,3% tõusu võrreldes eilsega.
Alates eile õhtust on elu Iisraelis peaaegu täielikult seiskunud.
Üleriigiline liikumiskeeld sundis iisraellased koju jääma,
kui enamik rahvast tähistas piibelliku paasapüha esimest päeva,
nagu see on jumalikult määratud
2. Moosese raamatu 12. peatüki salmides 14-18.
Enne rituaalset paasaõhtusööki, heebrea keeles seederit,
saatsid Iisraeli juhid tervitussõnumeid kogu maailma juutidele.
Soovin kõigile juutidele maailmas Rõõmsat paasapüha!
See on veider, sest seekordne püha erineb kõigist teistest paasapühadest.
Tean, et pole ühtki maailma nurka, kuhu koroonaviirus jõudnud poleks
ja see nõuab meilt kõigilt eluviiside
ja isegi iidsete traditsioonide, nagu paasapüha veetmise muutmist.
See on esimene omalaadne, erandiks ehk algupärane paasapüha.
Sest istusime oma Egiptuse kodades
ja lootsime, et katk läheb mööda.
Täpselt sama teeme täna Iisraelis
ja ilmselt paljud teist ka diasporaas.
Netanyahu õhutas diasporaa juute
järgima oma kohalike valitsuste ja terviseametite juhtnööre,
kuna koroonaviirus pole säästnud ühtki maailma riiki.
Palun teil järgida oma valitsuste ja terviseametite juhtnööre,
kuid samas meeles pidada meie ühist saatust.
Jagatud saatus on aidanud juutidel võita suurimaid katsumusi
aegade algusest peale või alates meie dokumenteeritud ajast.
Oleme võitnud mitmeid väljakutseid.
Oleme taasrajanud oma riigi ja taastanud oma iseseisvuse
ja loonud ühe parima ühiskonna Maal: Iisraeli riigi.
See on teie kodu ja jääb selleks alatiseks.
Tähistage paasapüha lähima pere ringis ja pidage meeles,
et olete meie südameis iga päev ja eriti tänasel päeval.
Ka Iisraeli president Reuven Rivlin
edastas rahvale televiseeritud tervituse.
Ta kinnitas, et sarnaselt Piibli ajaga
palvetab Iisraeli rahvas lahus viibides, kuid ühtselt,
et Jumal meenutaks oma lepingut esi- isade Aabrahami, Iisaki ja Jaakobiga.
2. Moosese raamat kirjeldab Iisraeli rahva kannatusi Egiptuses.
Loeme, et iisraellased ägasid orjuses ja hüüdsid Jumala poole,
kes kuulis nende palveid
ja meenutas oma lepingut Aabrahami, Iisaki ja Jaakobiga.
Neil päevil, mu kallid, me kõik palvetame,
lahus kuid ühiselt, nii noored kui vanad,
sekulaarsed kui religioossed, paremate päevade eest.
Palume Jumalal meenutada lepingut meie esiisadega.
Rõõmsat paasapüha, mu armsad!
Järgmisel aastal ühiselt Jeruusalemmas!
Iisraeli rahvas elab!
Läänekaldal teatas Palestiina omavalitsuse Terviseministeerium,
et täna hommikul polnud palestiinlaste hallataval territooriumil
ühtki uut koroonaviirusse nakatunut.
16 068 testitud palestiinlase seas
on Ramallah' ministeerium kokku tuvastanud 263 koroonaviirusejuhtumit
ja 44 neist on täielikult paranenud.
Kahjuks on üks eakas palestiinlanna haigusse ka surnud.
Kuigi PO on koostöös Iisraeliga
kehtestanud kõigil palestiinlaste aladel põhjaliku liikumiskeelu,
ütles üks palestiinlasest meedik,
kes aitab vabatahtlikult koroonaviiruse teste teha,
et paljud tööd otsivad palestiinlased käivad endiselt salaja Iisraelis.
Kuna paljud töötajad ületavad siit, meie maalt piiri,
paljud lubadega ja enamik ilma,
hoolitseme vabatahtlikena nende tervise eest ja kontrollime neid,
kuid nad põgenevad neid kontrolliva kiirabikomisjoni
ja julgeolekujõudude eest. Siin on üks radu, mida nad kasutavad.
Gazas pole rahvale kehtestatud
ühtki koroonaviirusega seotud piirangut
ja nad jätkavad segamatult oma elu.
Võimud sisendavad rahu, sest Gazas pole viirusjuhtumeid.
Nakatunud on välismaalt tulles karantiinis.
Te ei näe tühje turge, kuni kehtestatakse liikumiskeeld.
See on araabiamaailmale parim.
Hamasi kontrollitava siseministeeriumi sõnul
on rühmitus valmis vajaduseks piirata gazalaste liikumisvabadust.
Kuid hetkel pole Hamas pidanud vajalikuks
sektoris komandanditundi kehtestada.
Kui peame tegema otsuse piirata liikumist, me ei kõhkle
ja meil on plaan kogu liikumise peatamiseks Gazas.
Plaan on valmis, kuid teeme otsused vastavalt igapäevasele hinnangule.
Kuigi Hamasi juht Gazas lubas mõne päeva eest
realiseerida piibelliku prohveteeringu Hesekieli raamatu 17. peatükist,
pole olukord seoses koroonanakkuse levikuga džihadistide territooriumil
üldiselt muutunud ja tänaseks on kinnitatud juhtumeid vaid 13.
Hamasi terviseministeeriumi esindaja teatas siiski,
et Gaza sektoris on otsa saanud testid nakkuse tuvastamiseks.
Kinnitame, et testide tegemine
Gaza Kesklaboris lõppes,
kui koroonaviiruse testikomplektid
kogu sektoris otsa said.
Testimist ootavad kümned proovid.
Testikomplektide defitsiit
raskendab terviseministeeriumi võitlust pandeemiaga
ja mõjutab sadade inimeste vabanemist
karantiiniasutustest.
Aitäh vaatamast!
TV7 programmikava tõttu
Iisraeli Uudiseid Ülestõusmipühade ajal eetris pole.
Sellest hoolimata kutsun teid ühinema meie igapäevaste palvetega,
seekord rahu ja pääste eest Norrale.
Palume endiselt rahu Jeruusalemmale ning rahu ja päästet Iisraelile,
ja kõigile, keda koroonaviirus maailmas mõjutanud on.
Soovime teile Õnnistatud Ülestõusmispühi
ja Rõõmsat paasapüha!
Olen Jonathan Hessen. Kena õhtut! Shabbat Shalom!
Kohtumiseni järgmisel teisipäeval, 14. aprillil!
Tõlge: Monika Jaaguri